„Oreo X Batman“ taisyklės ir sąlygos („Akcija“)

1. **BENDROSIOS NUOSTATOS**
2. **KAIP DALYVAUTI AKCIJOJE?**
3. **„COVID-19“ PRANEŠIMAS**
4. **KAIP TAI VEIKIA?**
5. **APRIBOJIMAI IR NESĄŽININGAS DALYVAVIMAS**
6. **PRIZAI**
7. **PASLAUGŲ TEIKIMAS ELEKTRONINĖMIS PRIEMONĖMIS**
8. **SKUNDAI**
9. **KITA INFORMACIJA**

1. **BENDROSIOS NUOSTATOS**

1.1. Šią Akciją organizuoja UAB „Sorbum LT“, registracijos Nr. 125767647, adresas: J. Jasinskio 16G, LT-03163 Vilnius (toliau – „Rengėjas“). Akcijos administratoriai yra „Consultix GmbH“, Wachtstrasse 17-24, 28195 Bremenas, Vokietija ir „Promo Consulting Solutions GmbH“, Marktplatz 3, 64328 Darmštatas, Vokietija (toliau – „Administratoriai“).

Akcija prasidės 2022 m. vasario 1 d. ir baigsis 2022 m. vasario 28 d. Bet kokiais su šia Akcija susijusiais klausimais dalyviai gali susisiekti su vartotojų centru adresu infolt@mdlz.com.

1.2 Šioje Akcijoje gali dalyvauti visi Lietuvos Respublikos teritorijoje gyvenantys fiziniai asmenys nuo 18 metų.

1.3. Akcijoje dalyvauti negali: Gamintojo, Rengėjo ir (arba) Administravimo darbuotojai, artimiausi jų šeimos nariai ir bet kurie su Akcijos administracija darbiniais ryšiais susiję asmenys.

1.4. Akcijai skirtos „OREO“ pakuotės:

EAN 7622210411679 „Oreo Vanilla“, 44 g

EAN 7622210411679 „Oreo Vanilla“, 44 g, „Batman“

EAN 7622300444181 „Oreo Vanilla“, 176 g

EAN 7622300444181 „Oreo Vanilla“, 176 g, „Batman“

EAN 7622210835338 „Oreo Brownie“, 176 g

EAN 7622210137234 „Oreo Double Stuff Pocket“, 170 g

EAN 7622300489434 „Oreo Enrobed Choco“, 246 g

EAN 7622300489427 „Oreo Enrobed White“, 246 g

**2. KAIP DALYVAUTI ŠIOJE AKCIJOJE?**

2.1. Norėdamas dalyvauti šioje Akcijoje, dalyvis turi:

a) turėti prieigą prie interneto;

b) sutikti su pateiktomis akcijos Taisyklėmis ir sąlygomis, patvirtinti Privatumo pranešimą ir tai, jog jam yra 18 metų ar daugiau, pažymėdamas atitinkamą žymimąjį langelį;

2.2. Šioje Akcijoje dalyvauti galima daugiau nei vieną kartą.

Per vieną kalendorinę dieną dalyviai Akcijoje gali dalyvauti ne daugiau kaip du kartus per visą kampanijos laikotarpį, kaip nurodyta 1.1 dalyje, ir turi laikytis 4 ir 5 skirsniuose nurodytų sąlygų.

**3. „COVID-19“ PRANEŠIMAS**

Šiai Akcijai gali turėti įtakos privalomi apribojimai, taikomi siekiant sumažinti COVID-19 plitimą. Todėl, laikydamasis pirmiau nurodytų apribojimų, Rengėjas savo nuožiūra gali:

- atidėti / atšaukti visą kampaniją ar jos dalis;

- pakeisti arba atšaukti bet kurį prizą, įskaitant su kelionėmis susijusius prizus, dėl vietinių valdžios institucijų nustatytų kelionių apribojimų arba dėl bet kokių kitų su COVID-19 susijusių reikalavimų, jei dėl tokių nuo Rengėjo valios nepriklausančių reikalavimų / aplinkybių būtina tai padaryti.

Laimėtojams gali reikėti pasitikrinti sveikatą dėl COVID-19 prieš išvykstant iš savo gyvenamosios vietos arba prieš pradedant bet kokią kelionę, kuri gali būti jų laimėto prizo dalis.

Laimėtojai privalo laikytis visų su COVID-19 susijusių reikalavimų savo lėšomis ir savo atsakomybe.

**4. KAIP TAI VEIKIA?**

4.1. Dalyviai turi nuskenuoti Akcijoje dalyvaujančių OREO pakuočių QR kodus arba duomenis pateikti rankiniu būdu svetainėje [www.oreo.eu,](http://www.oreo.eu) kur dalyvių bus paprašyta:

1) Įvesti kvito numerį, nurodytą „Oreo“ pirkimo kvite, gautame nuo 2022 m. vasario 1 d. iki 2022 m. vasario 28 d. bet kurioje parduotuvėje Lietuvos teritorijoje.

2) Įvesti savo el. pašto adresą ir kitą prašomą informaciją.

Sėkmingai atlikę 1) ir 2) veiksmus, Dalyviai dalyvauja Atminties žaidime.

4.2. Atminties žaidimas

Sėkmingai atlikę 1) ir 2) veiksmus, Dalyviai bus nukreipti į Atminties žaidimo puslapį, kuriame turės kuo greičiau rasti 8 derančias paveikslėlių poras, pasislėpusias už sausainių. Norėdami pradėti žaidimą, paspauskite pradžios mygtuką. Žaidimo tikslas – bandyti įsiminti skirtingų kortelių vietas ir kuo greičiau atversti porą sudarančias, identiškas korteles. Suradus vienodas piktogramas, jos liks atverstos. Vienu metu galima apversti (pažiūrėti, kas už jų yra) tik du sausainius. Žaidimas baigiasi, kai randamos visos 8 poros. Dalyviai negali išeiti iš Atminties žaidimo puslapio, nes žaidimas bus nutrauktas.

Žaisdami Atminties žaidimą, dalyviai varžosi vieni su kitais (to paties prizo laikotarpiu) ieškodami 8 paveikslėlių porų. Visas 8 paveikslėlių poras greičiausiai suradę dalyviai laimės atitinkamo prizų laikotarpio prizus mažėjimo tvarka.

Kadangi laikas yra Atminties žaidimo dalis, žaidėjui išėjus iš Atminties žaidimo svetainės arba nutraukus Atminties žaidimo naršyklės seansą bus laikoma, kad jis baigė žaisti šį žaidimą.

4.3. Prizų laikotarpiai ir tarpiniai laimėtojai

Akcija suskirstyta į keturis savaitinius prizų laimėjimo laikotarpius – kiekvienas laimėjimo laikotarpis yra viena savaitė, nuo pirmadienio 00:00 val. iki sekmadienio 23:59 val. Pirmojo prizo laikotarpis prasideda antradienį 00:00 val. ir baigiasi sekmadienį 23:59 val.

Atsakymus pateikę dalyviai, kurių laiko balas patenka tarp 111 geriausių einamojo savaitinio prizų laimėjimo laikotarpio balų, bus paprašyti užpildyti internetinę formą ir nurodyti savo asmens duomenis, nes jie yra tarpiniai laimėtojai (kaip aprašyta 6.4 pastraipoje toliau). Jei kitas dalyvis pasiekia geresnį laiko rezultatą, jis patenka į tarpinių laimėtojų grupę, o ankstesnis tarpinis laimėtojas, kurio rezultatas buvo pagerintas, pašalinamas iš grupės.

Pasibaigus kiekvienam prizų laimėjimo laikotarpiui, tarpiniai laimėtojai gaus patvirtinimo el. laiškus, kuriuose bus nurodyti to paties prizų laimėjimo laikotarpio laimėtojai, ir prizai jiems bus pristatyti per 60 dienų nuo informacijos, reikalingos prizui pristatyti, gavimo, Rengėjo nuožiūra paskirtą dieną.

Kiekvieną savaitinį prizų laimėjimo laikotarpį geriausią laiko rezultatą pasiekęs žaidėjas gauna šiuos prizus (6.2 punktas):

1 vietos laimėtojas – **Auksinis prizas;** nuo 2 vietos laimėtojo iki 41 vietos laimėtojo – **Sidabrinis prizas**;

nuo 42 vietos laimėtojo iki 112 vietos laimėtojo – **Bronzinis** prizas.

Kiekvieną savaitinį prizų laimėjimo laikotarpį geriausią laiko rezultatą pasiekęs žaidėjas gauna šiuos prizus (6.2 punktas):

Dalyviai Akcijoje gali dalyvauti nuo 2022 m. vasario 1 d., 00:00 val. iki 2022 m. vasario 28 d., 23:59 val. Dalyvaujantieji nuo 2022 m. vasario 1 d. iki 2022 m. vasario 7 d. bus apdovanoti už 111 geriausių laiko rezultatų šiais prizais mažėjančia tvarka 2022 m. **vasario 8 d**.: 1 „Philips PicoPix Micro“ filmų projektorius, 40 kino bilietų ir 70 kepuraičių.

Dalyvaujantieji nuo 2022 m. vasario 8 d. iki 2022 m. vasario 14 d. už 111 geriausių laiko rezultatų 2022 m. **vasario 15 d**. bus apdovanoti šiais prizais mažėjančia tvarka: 1 „Philips PicoPix Micro“ filmų projektorius, 40 kino bilietų ir 70 kepuraičių.

Dalyvaujantieji nuo 2022 m. vasario 15 d. iki 2022 m. vasario 21 d., už 111 geriausių laiko rezultatų 2022 m. **vasario 22 d**. bus apdovanoti šiais prizais mažėjančia tvarka: 1 „Philips PicoPix Micro“ filmų projektorius, 40 kino bilietų ir 70 kepuraičių.

Dalyvaujantieji nuo 2022 m. vasario 22 d. iki 2022 m. vasario 28 d. už 111 geriausių laiko rezultatų 2022 m. **kovo 1 d.** bus apdovanoti šiais prizais mažėjančia tvarka: 1 „Philips PicoPix Micro“ filmų projektorius, 40 kino bilietų ir 70 kepuraičių.

2022 m. kovo 1 d. pagrindiniu prizu apdovanojamas dalyvis, pasiekęs geriausią laiko rezultatą tarp visų dalyvių nuo 2022 m. vasario 1 d. iki 2022 m. vasario 28 d. (6.1.1 punktas).

4.4 Tarpinio laimėjimo atvejai

Tarpinio laimėjimo atveju dalyviai bus nedelsiant informuoti *www.oreo.eu.* Gavę tarpinį laimėjimo patvirtinimą, laimėtojai bus iškart nukreipti į internetinę formą, kurioje turės pateikti savo asmens duomenis, kaip toliau aprašyta 6.4 punkte, kad tuo atveju, jei jie taptų galutiniais laimėtojais ir joks kitas dalyvis nepagerintų jų laiko rezultato, jiems galėtų būti įteiktas prizas.

4.5 Asmenų, kurie nebus paskelbti galutiniais laimėtojais, asmens duomenys bus saugomi ne ilgiau kaip iki pagrindinio prizo laimėtojo paskelbimo dienos ir paskui bus nedelsiant sunaikinti.

**5. APRIBOJIMAI IR NESĄŽININGAS DALYVAVIMAS**

5.1. Šioje Akcijoje galima dalyvauti tik įsigijus 1.4 punkte nurodytų OREO pakuočių.

5.2. Šioje Akcijoje gali būti naudojami tik originalūs, teisėtai išduoti parduotuvės kvitų numeriai. Už bet kokį bandymą suklastoti, pakeisti ar savarankiškai generuoti kvitų numerius bus baudžiama pagal įstatymą. Rengėjas pasilieka teisę tikrinti atitinkamus pirkimo kvitus ir pakuotes arba pavesti tai atlikti Administratoriams.

Per visą Akcijos laikotarpį vienas Akcijos pirkimo kvitas gali būti registruojamas tik vieną kartą. Pirkimo dokumentas registruojamas ir Akcijoje dalyvauja nepriklausomai nuo įsigytų Akcijos prekių skaičiaus, kaip nurodyta Pirkimo dokumente, t. y. daugiau nei viena Pirkimo dokumente nurodyta Akcijos prekė nesuteikia teisės registruoti Pirkimo kvito pakartotinai ir nepadidina tikimybės laimėti. Akcijos dokumentą dalyvis turi saugoti iki Akcijos pabaigos, nes jis bus reikalingas prizų išdavimo metu.

5.3. Dalyvauti galima tik asmeniškai, trečiųjų šalių ir (arba) automatiniai pateikimai / registracijos nebus priimami. Tapatybės, sukurtos tik siekiant pakeisti, suklastoti ar manipuliuoti bet kokiais žaidimo parametrais, taip pat nesąžiningas dalyvavimas bet kokia kita forma, yra draudžiami ir nebus priimami.

5.4. Jei laimėtojai:

* nesilaiko čia išdėstytų taisyklių ir sąlygų;
* pateikia neteisingą el. pašto adresą;
* nepateikia teisingos arba išsamios adreso informacijos internetinėje formoje;
* ignoruoja priminimo el. laišką ir neužpildo internetinės formos arba neatsako ir nepateikia prizui pristatyti reikalingos informacijos per numatytą 5 (penkių) dienų laikotarpį nuo atitinkamo priminimo el. laiško gavimo;
* nepateikia savo asmens tapatybę įrodančio dokumento kopijos, jei to būtų paprašyta, ir nepasirašo / nepateikia kitų reikalingų dokumentų;
* nepateikia pirkimo kvito, jei to paprašytų Rengėjas;
* dėl bet kokios priežasties negali priimti ar naudoti prizo, kaip nurodyta čia.

Rengėjas pasilieka teisę pasiūlyti prizą kitam laimėtojui, pasirinktam tomis pačiomis sąlygomis, arba konkretų prizą atšaukti.

Prizai bus pristatomi tik oficialiai įregistruotais pašto adresais Lietuvoje.

Prizai laimėtojams išduodami Rengėjo lėšomis (Rengėjas apmoka prizo pristatymo išlaidas Lietuvos teritorijoje tik vieną kartą išsiųsdamas prizą, t. y. apmokamos tik vieno pristatymo išlaidos) naudojantis kurjerių paslaugomis ar kita Rengėjo nustatyta tvarka. Kilus įtarimų (pvz., registracijos formoje pateiktas Pirkimo kvito dokumentas yra neįskaitomas, neryškus, redaguotas, neaiškus, nufotografuotas / Pirkimo kvito dokumentas pateiktas ne visas, Pirkimo kvito dokumente nėra datos arba nėra nurodyto viso Akcijos prekės pavadinimo, ar bet kokiu kitu atveju) Rengėjas turi teisę, bet ne pareigą (darant prielaidą, kad registracija neatitinka Taisyklių ir sąlygų) prašyti laimėtojo atsiųsti skenuotą ar nufotografuotą laimėjusio Akcijos prekės dokumento kopiją el. paštu win@sorbum.eu su tekstu „Oreo X Batman loterija“, o laimėtojui to nepadarius, prizas nėra įteikiamas. Šiame Taisyklių punkte nurodytomis aplinkybėmis Asmuo pripažįstamas laimėtoju, kai pakartotinai pateikia Rengėjui Pirkimo kvito dokumento kopiją šiame punkte nustatyta tvarka, ir pateiktas Pirkimo kvito dokumentas yra identiškas Pirkimo kvito dokumentui, pateiktam Prizo laimėtojo registracijos formoje. Jei Akcijoje užregistruotas Pirkimo kvito dokumentas laimi ir nėra identiškas el. paštu pakartotinai pateiktam Pirkimo kvito dokumentui ir (arba) Rengėjui kyla įtarimų dėl galimo sukčiavimo, Rengėjas turi teisę neskirti prizo laimėtojui. Jeigu registracijos formoje nėra pridėtos Pirkimo kvito dokumento kopijos arba pridedamas Pirkimo kvito dokumentas neatitinka šiose Taisyklėse nurodytų sąlygų, prizas neįteikiamas.

 Atsiėmę daugiau nei 200 Eur vertės prizus, prizų laimėtojai ir Akcijos Rengėjas, kuris yra įgaliota šalis, pasirašo prizo priėmimo ir perdavimo aktą. Prizų laimėtojai, gavę prizus ir pasirašę priėmimo ir perdavimo aktą (ar kitaip patvirtinę prizo gavimą), dėl prizo negali reikšti jokių pretenzijų Akcijos Rengėjui, Administratoriui ar jų įgaliotoms šalims.

Auksinio, sidabrinio ir bronzinio prizų laimėtojai juos turi atsiimti iki 2022 m. kovo 30 d. 16:00 val. Vėliau prizai nebus išduodami ir bus panaudoti Rengėjo nuožiūra. Administratorius ir Rengėjas neatsako, jei prizai nepristatomi dėl to, kad laimėtojai neteisingai ar netiksliai nurodė pristatymo adresą, neatsiėmė prizo laiku ar dėl kitų aplinkybių.

 Rengėjas, Administratorius ir su jais susiję asmenys neatsako už jokius nuostolius, kuriuos gali patirti prizų laimėtojai dėl prizo naudojimo, ir už jokias išlaidas, kurias prizo laimėtojai patyrė dėl prizo gavimo ir naudojimo. Dalyviai šias rizikas supranta ir prisiima.

5.5. Prizai yra neperleidžiami ir nekeičiami. Jie negali būti nei visiškai, nei iš dalies išduodami grynaisiais pinigais ar kitu būdu kompensuojami, tame tarpe ir negalėjimo pasinaudoti prizu, jo neatsiėmimo ar Akcijos atšaukimo ar pasikeitimų joje atvejais. Rengėjas neatsako už prizų kokybę ir neteikia jokių garantijų. Dalyviai šias rizikas supranta ir prisiima.

5.6. Jei dėl kokių nors priežasčių prizo laimėtojai neatsiima prizo ar prizo dalies Rengėjo nurodytu laiku, tas prizas arba prizo dalis bus atšaukti ir nebus kompensuoti nei grynaisiais, nei kita forma. Bus atšauktas bet koks prizas, jei laimėtojas negalės atsiimti šio prizo dalies – daugiausia dėl asmeninių priežasčių. Jei dėl kokių nors priežasčių prizas tampa nebeprieinamu, Organizatorius gali savo nuožiūra pakeisti prizą kitokiu tokios pat ar didesnės vertės prizu, jei tai tenka padaryti dėl nuo Rengėjo nepriklausančių aplinkybių. Tai gali būti, pavyzdžiui, dabartinis COVID-19 protrūkis (griežti karantino reikalavimai (14 dienų ir kt.), uždarytos sienos, rekomendacijos atsisakyti kelionių arba vietos klasifikavimas kaip karštojo pandemijos taško), dėl kurio pagrindinis prizas gali būti pakeistas arba atšauktas. Tai susiję su bet kokia problema, kurią turi spręsti Rengėjas, todėl prizai bus pakeisti tokios pat ar didesnės vertės prizais. Dalyviai šias rizikas supranta ir prisiima.

5.7. Pagrindinio prizo data: kadangi dėl COVID-19 pagrindinio prizo data gali pasikeisti, laimėtojas turi reaguoti lanksčiai. Kelionės informaciją laimėtojui pateiks agentūra, organizuojanti jo kelionę. „Warner Bros“ vadovybė, bendrovės filialai ir įgaliotiniai gali savo nuožiūra pateikti alternatyvias datas, o tuo atveju, jei Betmeno dienos renginio data netiktų jokiam laimėtojui, prizas bus prarastas ir bus įteiktas alternatyviam laimėtojui, pasirinktam pagal tas pačias sąlygas, arba atšauktas. Dalyviai šias rizikas supranta ir prisiima.

Teisę panaudoti pagrindinį prizą laimėtojui planuojama suteikti 2023 m. kovą arba anksčiau. Tikslią datą nustatys Rengėjas savo nuožiūra.

**6. PRIZAI**

6.1. Prizų tipai

Šioje Akcijoje siūlomi įvairių tipų prizai:

6.1.1. Pagrindinis prizas: Betmeno diena Londone, įskaitant:

* Pagrindinio prizo laimėtojo ir jo nurodyto bendrakeleivio dalyvavimas Betmeno dienos renginyje Londone.
* 3 dienų / 2 naktų apgyvendinimas (vienas dvivietis kambarys) viešbutyje (4 žvaigždučių), kurį savo nuožiūra parenka Rengėjas.
* Ekonominės klasės kelionė lėktuvu pirmyn ir atgal laimėtojui ir jo bendrakeleiviui iš oro uosto, esančio arčiausiai laimėtojo gyvenamosios vietos, su tiesioginiu (jei įmanoma) skrydžiu į Londoną, JK (oro uostą parenka Rengėjas savo nuožiūra).
* Pervežimas pirmyn ir atgal iš oro uosto ir viešbučio bei į Betmeno dienos renginio vietą.

6.1.2. Kiekvienas laimėtojas ir jo bendrakeleivis turi patys nuvykti į oro uostą iš savo gyvenamosios vietos ir iš oro uosto į savo gyvenamąją vietą. Bet kokios tokio pobūdžio išlaidos ar išlaidos, susijusios su kelione, NEĮEINA į pagrindinį prizą ir jas turi apmokėti pats laimėtojas ir jo bendrakeleivis.

6.1.3. Bet kokios kitos papildomos išlaidos, patirtos renginio metu, yra nepadengiamos ir jas turi apmokėti laimėtojas ar jo bendrakeleivis.

6.1.4. Laimėtojas ir jo pasirinktas bendrakeleivis turi būti ne jaunesni kaip 18 metų ir prieš gaudami bet kokius dalyvavimo dokumentus, lėktuvo bilietus ar viešbučio kuponus, privalo pateikti galiojantį asmens tapatybę patvirtinantį dokumentą. Pasai yra vienintelis tinkamas tapatybę patvirtinantis dokumentas. Jei laimėtojas nesilaiko čia nustatytų sąlygų, Rengėjas pasilieka teisę pasiūlyti prizą kitam laimėtojui, pasirinktam tomis pačiomis sąlygomis, arba atitinkamą paketą atšaukti.

Pagrindinis prizas priklauso nuo galiojančių COVID-19 apribojimų ir bet kokių aplinkybių, kurių Rengėjas negali kontroliuoti.

6.2. Dienos ir savaitės prizai:

* Auksinis prizas: 4 filmų projektoriai
* Sidabrinis prizas: 160 porų „The Batman“ kino bilietų
* Bronzinis prizas: 280 Betmeno kepuraičių

6.3. Pristatymo laikas

Prizai laimėtojui bus įteikti Akcijos Rengėjo nustatytomis dienomis. Su laimėtojais bus susisiekta jų el. pašto adresu, anksčiau nurodytu [www.oreo.eu](http://www.oreostyle.com).

6.4. Asmens duomenys, reikalingi prizui pristatyti

Norint pristatyti prizus, laimėtojų gali būti paprašyta pateikti šiuos asmens duomenis: vardas, pavardė, amžius, gatvės pavadinimas, namo numeris / buto numeris (jei taikoma), pašto kodas, miestas, regionas, mob. telefono numeris.

Dalyvių pateiktus asmens duomenis Rengėjas ir Administratoriai naudos tik šios Akcijos vykdymo tikslais (išskyrus atvejus, kai dalyviai registruodamiesi sutiko gauti rinkodaros pranešimus) ir vadovaudamiesi Rengėjo duomenų privatumo pranešimu, kuris pateikiamas adresu <http://disclaimer.mondelezinternational.com/privacy_policy.html>. Rengėjas gali atskleisti asmeninę dalyvių informaciją savo rangovams ir agentams, padedantiems vykdyti šią Akciją arba bendrauti su jos dalyviais. Rengėjas privalo laikytis visų taikomų 2016 m. Bendrojo duomenų apsaugos reglamento reikalavimų ir bet kokių vėliau priimtų teisės aktų ar kitų taikomų įstatymų.

**7. PASLAUGŲ TEIKIMAS ELEKTRONINĖMIS PRIEMONĖMIS**

7.1. Rengėjas jokiu atveju neprisiima atsakomybės už registracijas, kurios buvo prarastos ir neatkurtos, sugadintos ar pateiktos per vėlai arba kurių neįmanoma išsiųsti dėl techninių gedimų ar kitų nesusijusių priežasčių. Rengėjai neprisiima atsakomybės už paslaugų teikimo sutrikimus dėl techninių sutrikimų, sistemos ar programinės įrangos gedimų, vėlavimų ar kitų problemų, kurios gali turėti įtakos dalyvio galimybei dalyvauti šioje Akcijoje ar naudotis svetaine.

**8. SKUNDAI**

8.1. Skundus dėl Akcijos ir Tinklalapio galima teikti Rengėjui raštu, Taisyklėse ir sąlygose nurodytu Rengėjo buveinės adresu arba šiuo el. pašto adresu: win@sorbum.eu. Ne vėliau kaip 30 dienų po Akcijos pabaigos, o laimėjimo atveju – ne vėliau kaip 30 dienų po prizo pristatymo laikotarpio pabaigos. Skunde turi būti nurodyti jį pateikusio asmens duomenys (vardas ir pavardė, adresas korespondencijai arba el. pašto adresas, priklausomai nuo pageidaujamos atsakymo formos), skundo priežastis ir prašymo turinys.

8.2. Rengėjas išnagrinės skundą ir nedelsdamas, ne vėliau kaip per 30 dienų nuo skundo gavimo, į jį atsakys. Atsakymą į skundą Rengėjas išsiųs laišku arba el. paštu, priklausomai nuo skundo pateikimo būdo.

8.3. Skundai nagrinėjami remiantis Taisyklių ir sąlygų nuostatomis ir Lietuvoje galiojančių teisės aktų nuostatomis.

**9. KITA INFORMACIJA**

9.1. Rengėjas pasilieka teisę bet kuriuo metu (savo nuožiūra) tikrinti bet kurio dalyvio tinkamumą (įskaitant jo amžių ir gyvenamąją vietą).

9.2. Registracijos metu visi dalyviai žymimajame langelyje pažymi, kad sutinka su pateiktomis Taisyklėmis ir sąlygomis .

9.3. Jei kuri nors iš šių nuostatų būtų pripažinta neteisėta, negaliojančia ar kitaip neįgyvendinama, ji turi būti atskirta ir pašalinta iš šių Taisyklių ir sąlygų, o likusios nuostatos galioja ir lieka galioti, jei tokia situacija nepakeičia ekonominių ir teisinių rezultatų, kurių siekė Rengėjas. Nurodytais atvejais Rengėjas įgyja teisę atšaukti Akciją ir Dalyviai šią riziką supranta bei prisiima.

9.4 Kilus prieštaravimų ar nesuderinamumų su bet kokiomis kitomis komunikacijos priemonėmis, įskaitant reklamą ar reklaminę medžiagą, kuri gali skirtis ir (arba) joje gali trūkti išsamios informacijos, pirmenybė teikiama šioms Taisyklėms ir sąlygoms. Visų rūšių įrašai ir instrukcijos, reklama ar reklaminė medžiaga yra pateikiami tik informaciniais tikslais, visais atvejais pagrindinis Akcijos dokumentas – Taisyklės ir sąlygos. Laikoma, kad visi dalyviai sutinka su šiomis Taisyklėmis ir sąlygomis. Išsaugokite kopiją, kad turėtumėte informaciją.

9.5. Bet kokie ginčai, kurie gali kilti dėl čia pateiktų Akcijos nuostatų aiškinimo, taikymo ar nesilaikymo, ar kylantys iš Akcijos, nagrinėjami pagal Lietuvos teisės aktus ir priklauso tik Lietuvos teismų jurisdikcijai.